
Sülysáp Város Önkormányzata Képviselő-testületének

2017. február 23-án tartandó munkaterv szerinti ülésére

7. napirendhez

Tárgy: Sülysáp Város Önkormányzata 2017. évi költségvetésének elfogadása
Tisztelt Képviselő-testület!

Az Országgyűlés az Alaptörvény 36. cikk (1) bekezdése alapján megalkotta a Magyarország 2017. évi központi költségvetésről szóló 2016. évi XC. törvényt (Költségvetési törvény), mely 2017. január 1-jén lépett hatályba. 

Az államháztartásról szóló 2011.évi CXCV. törvény (Áht.) 24. § (2) bekezdése szerint a jegyző a költségvetési rendelet-tervezetet a 29/A. § szerinti tervszámoknak megfelelően készíti elő. A tervszámoktól csak a külső gazdasági feltételeknek a tervszámok elfogadását követően bekövetkezett lényeges változása esetén térhet el, az eltérést és annak indokát a költségvetési rendelet-tervezet indokolásában ismertetni kell.
A jegyző által a (2) bekezdés szerint előkészített költségvetési rendelet-tervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek. (Elfogadására határidő nincs, de amennyiben március 15-éig sem kerül elfogadásra, az Áht. különböző kisegítő, illetve szankciós rendelkezései lépnek hatályba fokozatosan.)

Ávr. 24. § (1) bekezdése szerint a helyi önkormányzat költségvetési bevételi előirányzatai és költségvetési kiadási előirányzatai között kell megtervezni. 

a) A helyi önkormányzat bevételeit – így különösen a helyi adó bevételeket, a helyi önkormányzatok, helyi nemzetiségi önkormányzatok általános működéséhez és ágazati feladataihoz kapcsolódó támogatásokat, a központi költségvetésből származó egyéb költségvetési támogatásokat –, elkülönítetten az európai uniós forrásból finanszírozott támogatással megvalósuló programok, projektek bevételeit.

b) A helyi önkormányzat költségvetési kiadásait, így különösen

- a helyi önkormányzat nevében végzett beruházások, felújítások kiadásait beruházásonként, felújításonként.
- a helyi önkormányzat által a lakosságnak juttatott támogatásokat, szociális, rászorultsági jellegű ellátásokat,

- az általános és céltartalékot, és

- elkülönítetten az európai uniós forrásból finanszírozott támogatással megvalósuló programok, projektek kiadásait, valamint a helyi önkormányzat ilyen projektekhez történő hozzájárulásait.

A helyi önkormányzat által irányított költségvetési szervek közül az önkormányzati hivatal költségvetési bevételi előirányzatai és költségvetési kiadási előirányzatai között az önkormányzati hivatal nevében végzett tevékenységekkel kapcsolatos költségvetési bevételeket és költségvetési kiadásokat kell megtervezni.

A fent említett 29/A. § szerinti ún. tervszámokat a helyi önkormányzatnak évente, legkésőbb a költségvetési rendelet, határozat elfogadásáig határozatban kell megállapítania. Ez egyrészről a saját bevételek, másrészről pedig az adósságot keletkeztető ügyletekből eredő fizetési kötelezettségek költségvetési évet követő három évre várható összegének megállapítását jelenti.

Az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet 2. § (1) bekezdése alapján az önkormányzat saját bevételének minősül:
1. a helyi adóból és a települési adóból származó bevétel,

2. az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,

3. az osztalék, a koncessziós díj és a hozambevétel,

4. a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel,

5. bírság-, pótlék- és díjbevétel, valamint

6. a kezesség-, illetve garanciavállalással kapcsolatos megtérülés.

A mostani ülésen egyrészről ezeket a mutatószámokat kell megállapítani. Másrészről koncepcionálisan kell irányt szabni a költségvetésnek, vagyis meg kell határozni, hogy az intézményi szükséges kiadásokon túl maradó – nem túl nagy – pénzügyi keretet milyen célokra használja fel az önkormányzat.

Ennek megalapozásaként elsődlegesen az állami támogatásokról kell szót ejteni.

A Magyar Államkincstár 2016. december 30-ai értesítésével tájékoztatta Önkormányzatunkat, hogy a mutatószám-felmérésnek megfelelően közzétette az önkormányzatokat 2017-ben megillető állami normatív támogatásokat. A támogatások összegét és azok felhasználását a Költségvetési törvény 2. számú mellékletében részletezi a törvényalkotó.
A várható támogatásokat az előterjesztés melléklete pontosan tartalmazza, itt főként a 2016. évihez képest történt változásokra térünk ki. 
Önkormányzat működési támogatásai
2017. évre Önkormányzatunk összesen 487.212 e Ft működési célú állami támogatásra lesz jogosult.

A működési célú állami támogatás teljes összege 30.678 eFt-al csökkent a tavalyi előirányzathoz képest, ami részleteiben vizsgálva ez a következő változásokat foglalja magában:

Az I. jogcímen kapott Helyi önkormányzatok működési támogatása 168.277 e Ft, amely 7.867 e Ft növekedést mutat az előző évihez képest. 
Köznevelési feladatok támogatása jogcímén (II. jogcím, óvodatámogatás) 4.518 e Ft-tal kapunk több támogatást, ami az óvodapedagógusok után kapott fajlagos támogatás emelkedéséből adódik. 
A III. jogcímen Szociális és Gyermekjóléti Támogatások esetében 2017-ben 43.119 e Ft-tal kevesebb támogatás várható a 2016-os előirányzathoz képest, ami a 2015. évi többletigénylés tényleges szintre csökkentéséből adódik.
Kulturális feladatok támogatására (IV. jogcím) 9.394 e Ft-ot kap Önkormányzatunk, amely 56 e Ft-os emelkedést jelent 2016-os támogatáshoz képest.
Fenti előirányzott bevételeinket figyelembe véve a 2017. évi költségvetés főbb kiadási irányvonalait meg tudjuk állapítani. Egyéb bevételeinket, illetve a kiadásokat bázis alapú tervezéssel (az előző évi teljesülések, módosított előirányzatok) irányoztuk elő.

2016. évben két nyertes pályázatunk volt, amelynek pénzügyi lebonyolítása, illetve elszámolása 2017-re áthúzódik, felújítási kiadásaink között számoltunk vele.
Központi Konyha felújításra támogatás

40 M Ft

Losonczi utcai rendelő felújításra támogatás

30 M Ft

Összesen:





70 M Ft

Közhatalmi bevételek tekintetében az adóerő-képesség figyelembevételével és az elmúlt évekhez viszonyítva történt a tervezés.
Az Önkormányzat folyamatos likviditásának biztosítása érdekében továbbra is fent kívánjuk tartani a 40.000 e Ft-os hitelkeretet az Önkormányzat számlavezető bankjánál.

Az előzetesen tervezett bevételi és kiadási előirányzatokat a következő táblázat tartalmazza, részletesebb adatok a mellékletben találhatók.
Sülysáp Város Önkormányzat 2017. évi költségvetésének tervezett előirányzatai
	Rovat
	Megnevezés
	Eredeti előirányzat 2017.01.01

	K1
	Személyi juttatások
	107 902 000

	K2
	Munkaadót terhelő járulékok és szociális hozzájárulás
	15 219 000

	K3
	Dologi kiadások
	104 091 000

	K4
	Ellátottak pénzbeli juttatásai
	19 500 000

	K5
	Egyéb működési célú kiadások
	160 588 935

	K6
	Beruházások
	196 500 000

	K7
	Felújítások
	108 480 000

	K8
	Szolgáltatások kiadásai
	0

	K9
	Finanszírozási kiadások
	453 342 162

	 
	KIADÁSOK ÖSSZESEN
	1 165 623 097

	
	
	

	Rovat
	Megnevezés
	Eredeti előirányzat 2017.01.01

	B1
	Működési célú tám-ok államháztartáson belülről
	576 981 539

	B2
	Felhalmozási célú tám-ok államházt-on belülről
	175 000 000

	B3
	Közhatalmi bevételek
	184 700 000

	B4
	Működési bevételek
	70 826 000

	B5
	Felhalmozási bevételek
	42 638 000

	B6
	Működési célú átvett pénzeszközök
	0

	B7
	Felhalmozási célú átvett pénzeszközök
	0

	B8
	Előző évi maradvány igénybevétele
	156 816 607

	 
	BEVÉTELEK ÖSSZESEN
	1 165 623 097

	
	
	


A tervezésnél a takarékos gazdálkodás elve érvényesül, figyelembe véve, hogy a működés színvonala ne csökkenjen. A beruházásaink terén folyamatosan folynak az egyeztetések, amely az elkövetkezendő hónapokban fog körvonalazódni, hogy mely területeket érintsen. 
Jelen tervezet alapján Önkormányzatunk bevétele fedezi várható kiadásainkat.
Kérem a Képviselő-testületet a benyújtott költségvetési javaslat megtárgyalására, és elfogadására.
Sülysáp, 2017. február 16.

Horinka László s.k.


polgármester
MELLÉKLET

Sülysáp Város Önkormányzata Képviselő-testületének

…/2017 (…) önkormányzati rendelete

az önkormányzat és intézményei 2017. évi költségvetéséről

Sülysáp Város Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésével kapott felhatalmazással és feladatkörében eljárva a következőket rendeli el:
1. Általános rendelkezések

(1) A rendelet hatálya kiterjed Sülysáp Város Önkormányzatára (a továbbiakban: önkormányzat), valamint az annak irányítása alá tartozó költségvetési szervekre. 

(2) Az önkormányzat irányítása alá tartozó költségvetési szervek:

a) Önállóan működő és gazdálkodó költségvetési szerv: Sülysápi Polgármesteri Hivatal.

b) Önállóan működő költségvetési szervek:

ba) Gólyahír Bölcsőde,
bb) Sülysápi Csicsergő Óvoda,

bc) Wass Albert Művelődési Központ és Könyvtár,

bd) Dr. Gáspár István Humánszolgáltató Központ,

be) Központi Konyha.

2. Az önkormányzat összesített 2017. évi költségvetése

A Képviselő-testület az önkormányzat önkormányzati szinten összesített 2017. évi költségvetési kiadási és bevételi főösszegét 1.218.526 ezer forintban állapítja meg.
(3) Az önkormányzat összesített 2017. évi költségvetési bevételei kiemelt előirányzatonként:

a) Központi költségvetésből származó támogatás
576.982 e Ft
b) Felhalmozási célú állami támogatás
175.000 e Ft

c) Közhatalmi bevételek
184.700 e Ft
d) Működési bevétel
112.396 e Ft
e) Felhalmozási bevételek
42.638 e Ft
f) Finanszírozási bevételek
126.810 e Ft
(4) Az önkormányzat összesített 2017. évi költségvetési kiadásai kiemelt előirányzatonként:

a) Működési jellegű kiadások
909.935 e Ft
amelyből
aa) bér, személyi juttatások
418.908 e Ft
ab) munkaadókat terhelő járulékok és szociális hozzájárulási adó
83.823 e Ft
ac) dologi jellegű kiadások
227.115 e Ft
ad) ellátottak pénzbeli juttatásai
19.500 e Ft

ae) egyéb működési kiadások
160.589 e Ft
b) Felhalmozási jellegű kiadások: beruházás, fejlesztés
308.591 e Ft
(5) Az általános tartalék összege:
15.064 e Ft
(6) Az önkormányzat bevételei és kiadásai az 1-3. mellékletben kerülnek bemutatásra.

(7) Az önkormányzat 2017. évre összesített létszám-előirányzatai:
a) átlagos statisztikai állományi létszám – átlaglétszám:
186 fő
b) az év utolsó napján foglalkoztatott záró statisztikai létszám:
186 fő

(8) Önkormányzatnál mint költségvetési szervnél alkalmazottak 2017. évi létszám-előirányzatai:

a) védőnői szolgálat átlaglétszáma:
3 fő

b) háziorvosi szolgálat átlaglétszáma:
1 fő
c) mezőőri szolgálat átlaglétszáma: 
2 fő

d) piacfelügyelet átlaglétszáma:
1,5 fő
e) közfoglalkoztatottak átlaglétszáma:
65 fő

f) polgármester és alpolgármester
2 fő

(9) Az önkormányzat irányítása alatt álló szervek dolgozóinak cafetéria juttatása 2017. évben:
a) köztisztviselők:
bruttó 200.000 Ft/év/fő
b) közalkalmazottak és Munka Törvénykönyve alá tartozók:
nettó 60.000 Ft/év/fő
(10) A köztisztviselők illetménykiegészítésének mértéke a 2017. évben:
20 %

3. A Sülysápi Polgármesteri Hivatal 2017. évi költségvetése
A Képviselő-testület a Sülysápi Polgármesteri Hivatal 2017. évi 
a) költségvetési főösszegét 112.519 ezer forintban,

b) engedélyezett átlagos statisztikai állományi létszámát 26 főben  

állapítja meg.
(11) A Sülysápi Polgármesteri Hivatal 2017. évi költségvetési bevételi előirányzata

a) irányító szerv költségvetéséből kapott támogatás
110.301 e Ft
b) előző évi maradvány
2.218 e Ft
(12) A Sülysápi Polgármesteri Hivatal 2017. évi költségvetési kiadásai kiemelt előirányzatonként:

a) bér, személyi juttatások
82.163 e Ft
b) munkaadókat terhelő járulékok és szociális hozzájárulási adó
18.621 e Ft
c) dologi jellegű kiadások
10.410 e Ft

d) beruházások
1.324 e Ft
(13) A Sülysápi Polgármesteri Hivatal bevételei és kiadásai a 4. mellékletben kerülnek bemutatásra.

4. A Gólyahír Bölcsőde 2017. évi költségvetése
A Képviselő-testület a Gólyahír Bölcsőde 2017. évi 
a) költségvetési főösszegét 54.963 ezer forintban,

b) engedélyezett átlagos statisztikai állományi létszámát 15 főben

állapítja meg.
(14) A Gólyahír Bölcsőde 2017. évi költségvetési bevételei kiemelt előirányzatonként:

a) irányító szerv költségvetéséből kapott támogatás
48.882 e Ft
b) előző évi maradvány
2.348 e Ft
c) intézményi működési bevétel
3.733 e Ft

(15) A Gólyahír Bölcsőde 2017. évi költségvetési kiadásai kiemelt előirányzatonként:

a) bér, személyi juttatások
36.545 e Ft
b) munkaadókat terhelő járulékok és szociális hozzájárulási adó
8.079 e Ft
c) dologi jellegű kiadások
10.325 e Ft

d) beruházás jellegű kiadások
14 e Ft
(16) A Gólyahír Bölcsőde bevételei és kiadásai a 5. mellékletben kerülnek bemutatásra.

5. A Sülysápi Csicsergő Óvoda 2017. évi költségvetése
A Képviselő-testület a Sülysápi Csicsergő Óvoda 2017. évi 
a) költségvetési főösszegét 171.876 ezer forintban,

b) engedélyezett átlagos statisztikai állományi létszámát 42,5 főben

állapítja meg.
(17) A Sülysápi Csicsergő Óvoda 2017. évi költségvetési bevételi előirányzata:
a) irányító szerv költségvetéséből kapott támogatás
171.295 e Ft
b) előző évi maradvány
581 e Ft
(18) A Sülysápi Csicsergő Óvoda 2017. évi költségvetési kiadásai kiemelt előirányzatonként:

a) bér, személyi juttatások
133.266 e Ft
b) munkaadókat terhelő járulékok és szociális hozzájárulási adó
28.627 e Ft
c) dologi jellegű kiadások
8.913 e Ft

d) beruházások
1.070 e Ft
(19) A Sülysápi Csicsergő Óvoda bevételei és kiadásai a 6. mellékletben kerülnek bemutatásra.

6. A Wass Albert Művelődési Központ és Könyvtár 2017. évi költségvetése
A Képviselő-testület a Wass Albert Művelődési Központ és Könyvtár 2017. évi 
a) költségvetési főösszegét 31.145 ezer forintban,

b) engedélyezett átlagos statisztikai állományi létszámát 5 főben

állapítja meg.
(20) A Wass Albert Művelődési Központ és Könyvtár 2017. évi költségvetési bevételei kiemelt előirányzatonként:

a) irányító szerv költségvetéséből kapott támogatás
29.366 e Ft
b) előző évi maradvány
258 e Ft
c) intézményi működési bevétel
1.521 e Ft

(21) A Wass Albert Művelődési Központ és Könyvtár 2017. évi költségvetési bevételei kiemelt előirányzatonként:

a) bér, személyi juttatások
14.060 e Ft
b) munkaadókat terhelő járulékok és szociális hozzájárulási adó
3.122 e Ft
c) dologi jellegű kiadások
13.613 e Ft

d) beruházások
350 e Ft

(22) A Wass Albert Művelődési Központ és Könyvtár bevételei és kiadásai a 7. mellékletben kerülnek bemutatásra.

7. A Dr. Gáspár István Humánszolgáltató Központ 2017. évi költségvetése
A Képviselő-testület a Dr. Gáspár István Humánszolgáltató Központ 2017. évi 
a) költségvetési főösszegét 36.750 ezer forintban,

b) engedélyezett átlagos statisztikai állományi létszámát 9 főben

állapítja meg.
(23) A Dr. Gáspár István Humánszolgáltató Központ 2017. évi költségvetési bevételei kiemelt előirányzatonként: 

a) irányító szerv költségvetéséből kapott támogatás
27.729 e Ft
b) előző évi maradvány
886 e Ft

c) intézményi működési bevétel 
8.135 e Ft
(24) A Dr. Gáspár István Humánszolgáltató Központ 2017. évi költségvetési kiadásai kiemelt előirányzatonként:

a) bér, személyi juttatások
21.347 e Ft
b) munkaadókat terhelő járulékok és szociális hozzájárulási adó
4.780 e Ft
c) dologi jellegű kiadások
10.571 e Ft

d) beruházások
52 e Ft

(25) A Dr. Gáspár István Humánszolgáltató Központ bevételei és kiadásai a 8. mellékletben kerülnek bemutatásra.

8. A Központi Konyha 2017. évi költségvetése
A Képviselő-testület a Központi Konyha 2017. évi 
a) költségvetési főösszegét 98.992 ezer forintban,

b) engedélyezett átlagos statisztikai állományi létszámát 14 főben

állapítja meg.
(26) A Központi Konyha 2017. évi költségvetési bevételei kiemelt előirányzatonként: 

a) irányító szerv költségvetéséből kapott támogatás
65.770 e Ft
b) előző évi maradvány
5 041 e Ft
c) intézményi működési bevétel
28.181 e Ft

(27) A Központi Konyha 2017. évi költségvetési kiadásai kiemelt előirányzatonként: 

a) bér, személyi juttatások
23.625 e Ft
b) munkaadókat terhelő járulékok és szociális hozzájárulási adó
5.375 e Ft
c) dologi jellegű kiadások
69.192 e Ft

d) beruházások
800 e Ft

(28) A Központi Konyha bevételei és kiadásai a 9. mellékletben kerülnek bemutatásra.

9. A költségvetés végrehajtására vonatkozó szabályok

(1) A Képviselő-testület felhatalmazza a polgármestert és az intézményvezetőket a költségvetésben előírt bevételek és jóváhagyott kiadások teljesítésére.
(2) Az önkormányzat költségvetési rendeletében megjelenő bevételek és kiadások módosításáról, valamint a kiadási előirányzatok közötti átcsoportosításról a Képviselő-testület jogosult dönteni.
(3) A önkormányzati költségvetési szervek a kiadási és bevételi előirányzatokat saját hatáskörben az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 36. § (1)-(3) bekezdésében foglaltak szerint megemelhetik. A polgármester a költségvetési szerv saját hatáskörében végrehajtott előirányzat-módosításokról, átcsoportosításokról a Képviselő-testületet a soron következő ülésen tájékoztatja.
(4) Ha az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, e tényről a polgármester a képviselő-testületet tájékoztatja.

(5) Ha év közben az Országgyűlés, a Kormány, valamely költségvetési fejezet vagy elkülönített állami pénzalap az önkormányzat számára pótelőirányzatot biztosít, arról a polgármester a Képviselő-testületet negyedévente tájékoztatni köteles. A pótelőirányzatról a Képviselő-testület legalább félévenként – adott év június 30-ig, illetve december 31-ei hatállyal (a külön jogszabályban meghatározott határidőig) dönt a költségvetési rendeletének módosításával.

(6) Az önkormányzati gazdálkodás során az év közben létrejött hiány finanszírozási módja a hitelfelvétel a számlavezető pénzintézettől. A polgármester a hitelszerződés aláírásáról az azt közvetlenül követő Képviselő-testületi ülésen köteles tájékoztatást adni.

(7) Az önkormányzati gazdálkodás során az év közben létrejött költségvetési többletet pénzintézeti pénzlekötés útján, illetve rövid lejáratú befektetéssel kell hasznosítani.

(1) A költségvetési év kiadási előirányzatai terhére kötelezettségvállalásra az azokat terhelő korábbi kötelezettségvállalásokkal és egyéb fizetési kötelezettségekkel (a jogszabályon, jogerős vagy fellebbezésre tekintet nélkül végrehajtható bírósági, hatósági döntésen, vagy más, a fizetési kötelezettség összegét vagy az összeg megállapításának módját, továbbá a felek valamennyi jogát és kötelezettségét megállapító kötelező előíráson alapuló fizetési kötelezettség) csökkentett összegű eredeti vagy módosított kiadási előirányzatok (a továbbiakban: szabad előirányzat) mértékéig kerülhet sor.

(2) Több év, vagy a költségvetési éven túli év kiadási előirányzata terhére kötelezettségvállalásra a Képviselő-testület által megállapított, ennek hiányában a költségvetési év kiadási előirányzataival megegyező összegű kiadási előirányzatok szabad előirányzatának mértékéig kerülhet sor, amelynek fedezetét a kötelezettséget vállalónak a tervezésekor biztosítania kell.
(3) Kötelezettséget vállalni csak pénzügyi ellenjegyzés után, a pénzügyi teljesítés esedékességét megelőzően, – a (4) bekezdésben foglalt kivétellel – írásban lehet. A pénzügyi ellenjegyzőnek meg kell győződnie arról, hogy a szabad előirányzat rendelkezésre áll, a tervezett kifizetési időpontokban a pénzügyi fedezet biztosított, és a kötelezettségvállalás nem sérti a gazdálkodásra vonatkozó szabályokat.
(4) Nem szükséges előzetes írásbeli kötelezettségvállalás az olyan kifizetés teljesítéséhez, amely

a) értéke a százezer forintot nem éri el,

b) pénzügyi szolgáltatás igénybevételéhez kapcsolódik vagy

c) az (1) bekezdés szerinti egyéb fizetési kötelezettségnek minősül.

(5) Az általános és céltartalék feletti rendelkezési jogát a képviselő-testület nem ruházza át, azonban felhatalmazza a polgármestert, hogy vis maior helyzet esetén 1 millió Ft összegig – utólagos beszámolási kötelezettség mellett – önállóan vállaljon kötelezettséget a keret terhére.

(1) A költségvetési rendelet módosítása a Képviselő-testület kizárólagos hatáskörébe tartozik.
(2) Az értékpapír kibocsátása értékhatár tekintet nélkül a Képviselő-testület hatásköre. Az értékpapír vásárlás, értékesítés, és visszavásárlás jogát a Képviselő-testület 500 ezer forintig terjedő értékhatárig átruházza a polgármesterre. A polgármester a finanszírozási művelet megtörténtét követő következő Képviselő-testületi ülésen köteles tájékoztatást adni.

(3) A hitel, kölcsön felvétele és törlesztése értékhatár tekintet nélkül a Képviselő-testület hatásköre.
(4) A szabad pénzeszközök betétként való elhelyezésére és visszavonására – amennyiben kedvezőbb kondíciókkal tudja azt elhelyezni – a polgármester jogosult; intézkedéséről a soron következő ülésén tájékoztatni köteles a Képviselő-testületet.
(5) Az általános és céltartalék feletti rendelkezési jogát a képviselő-testület nem ruházza át.
10. Záró rendelkezések
(29) Az e rendeletben nem szabályozott kérdésekben az Áht., az Ávr. és az önkormányzat pénzügyi-számviteli szabályzatainak rendelkezései az irányadók.

(30) Ez a rendelet a kihirdetésének napján lép hatályba, de rendelkezéseit visszamenőlegesen, 2017. január 1-jétől kell alkalmazni.

Sülysáp, 2017. február 23.

Horinka László
dr. Tóth Krisztina

